शोध टीम का नेतृत्व कर रहे बर्मिंघम यूनिवर्सिटी के प्रोफेसर और ब्रेन कैंसर प्रोग्राम के हेड कोलीन वाट्स के मुताबिक जब मस्तिष्क में तेजी से हाई ग्रेड कैंसर कोशिकाओं में वृद्धि होती है तो न्यूरोसर्जन के लिए स्वस्थ और ट्यूमर कोशिकाओं में अंतर करना काफी मुश्किल हो जाता है। लेकिन ‘फ्लोरेसेंट मार्कर’ की मदद से इसे पहचानना आसान हो जाएगा। न्यूरोसर्जरी के बाद पैथोलॉजिस्ट मरीज की जांच करता है और जरूरत के मुताबिक रेडियोसर्जरी या कीमोथैरेपी करता है। रिसर्च को ग्लासगो में हुई नेशनल कैंसर रिसर्च इंस्टीट्यूट कैंसर कॉन्फ्रेंस 2018 में भी पेश किया गया था।